
Tezaurul geto-dac de la Surcea (jud.Covasna) 
 
de Conf. Univ. Dr. George V Grigore  
 
Dacă ne dorim să înţelegem mai mult din identitatea noastră, să 
înţelegem mai mult din rădăcinile noastre şi din trecutul străbunilor 
noştri, ar trebui să ne întoarcem privirile şi către inima României, 
acolo unde sunt cele mai numeroase dispute legate de identitatea şi de 
istoria noastră. În judeţele Harghita şi Covasna au fost descoperite de-
a lungul timpului peste 200 de aşezări, 34 de cetăţi şi peste 30 de 
tezaure, toate getice! În timp ce autorităţile  se ocupă cu polemizările, 
aceste descoperiri uluitoare nu sunt nici popularizate, nici puse în 
valoare, deşi ar putea să lumineze o bună parte din vechimea acestui 
popor român. 
Una dintre aceste descoperiri face referire la tezaurul geto-dac de 
argint descoperit la Surcea, în anul 1934, cu ocazia unor săpături. 
Satul Surcea aparține de comuna Zăbala și se afla la 3 km vest de 
Tamașfalău, pe DC 10. Tezaurul este format din mai multe artrefacte 
din argint, dintre care se desprinde prezența unei falere ovale, 
reprezentând un călăreţ în mers spre dreapta; el ţine cu mâna stângă 
frâul, iar cu dreapta mânerul unei săbii lungi. Călăreţul, imberb, este 
îmbrăcat în armură şi poartă pe cap coif; deasupra capului este un 
vultur cu aripile desfăcute. La picioarele calului, redat în mişcare, cu 
piciorul stâng ridicat, se află un câine (sau lup). Mai avem în tezaur o 
faleră, rotundă, reprezentând un grifon; marginile ambelor falere sunt 
ornamentate cu semiove incizate. Urmează patru baze de cupe, de 
formă semisferică, ornamentate în relief (de sus în jos): şnur, frunze 
de acant şi lotus cu vârful în jos, alternând; spaţiile dintre vârfurile 

frunzelor sunt umplute cu puncte; (D = 7,2 - 7,3 cm); toate piesele 
sunt din argint aurit și şase nicovale de fier, puls un lingou de argint. 
Privind falera principală din acest tezaur, putem să decodăm 
prezența cavalerului trac (Cavalerul Zamolxian sau Danubian, cel ce 
apare și în multe reprezentări din tezaurele geților sudici, descoperite 
în Bulgaria), cu o pasăre deasupra capului (Mama Gaya Vultureanca) 
și un câine la picioare (așa numiții „Câinii Pământului”, care „urlă” 
prevestind vreun cataclism planetar). Cea de a doua faleră reprezintă 
un animal fantastic înaripat (grifon). Reprezentarea acestui Grifon 
Getic mai apare pe scuturile de fier geto-dace „extrase” din Cetatea 
Piatra Roșie, pe fundurile paharelor bitronconice de argint geto-dace 
tip Agighiol (Fiara Adâncului), pe coiful princiar de aur al Frăției 
Getice descoperit la Coțofenești (jud. Prahova), pe vasele de aur din 
Tezaurul de la Sânnicolau Mare (Banat), dar și în reprezentările 
existente pe tezaurele geților sudici (traci) descoperite în Bulgaria. 
Falera era un ornament care se purta la gât, ca medalion.Tezaurul mai 
cuprinde patru baze de cupe din argint, de forma semisferică, 
ornamentate în relief: șnur (sfoară răsucită), frunze de acantși lotus cu 
vârful în jos, probabil aflate în lucru, spre a crea un set de cupe 
princiare sau de ritual. Prezența în tezaur a nicovalelor mici de fier, de 
dimensiuni diferite șia unei bare de argint (lingou) ca material brut, ne 
conduce la concluzia că acesta era depozitul creativ al unui 
meșteșugar argintar ce avea în lucru diferite comenzi. Pe lână tezaur s-
a mai descoperit diferite vase ceramice, printre care o ceașcă cu toartă, 
la fund decorată cu „omphalos”, o oală decorată, o ceașcă dacică și 
fragmente de fructiere. Tezaurul datează din sec. I î.Hr. Din localitate 
au fost culese și fragmente de vase romane, care indică o stațiune 
foarte bogată și de lungă durată. Prima atestare documentară a 
localității este din anul 1567. Denumirile istorice românești ale locului 
au fost în timp: 1787, Perr (Par); și din 1854, Surce (Surcea). 

Tezaurul de la Surcea rămâne valoros prin simbolistica sa inițiatică, 
respectiv al Cavalerului antic geto-dac (Trac, Danubian, Zamolxian, 
Sfântul Gheorghe) și al Balaurului, Dragonului, simbol perpetuat apoi 
de Cavaleri Teutoni, Cavaleri Templieri, Cavaleri Ioaniți, Cavalerii 
Mesei Rotunde, Cavalerii Ospitalieri, etc..  
 
 
Falera nr. 1 din tezaurul geto-dac descoperit la Surcea (jud. Covasna). Cavalerul 
Zamolxian sau Danubian „mărșăluiește” către dreapta (Est; Soare-răsare). De sus este 
protejat de Mama Gaya Vultureanca (Planeta Pământ), iar jos se află cățeua-lupoaică 
(Câinii Pământului, ce vor da semnalul în caz de cataclism). Cu Gaya deasupra sa, 
Cavalerul apare protejat de Marea Pasăre, precum faraonii egipteni cu Șoimul Sfânt 
deasupra capului (simboluri comune ale Vechii Biserici Valaho-Egiptene). Jur împrejur 
apar cele două șiruri de dinți de lup sau de fier-ăst-rău (zeul crocodil Sobek, al 
dezmembrărilor).  

Falera nr. 2din tezaurul geto-dac descoperit la Surcea (jud. Covasna). Grifonul Getic 
apare orientat către stânga (Vest, Soare-Apune). Ființa fantastică apare ca o combinație 
a forței leonine a vieții (Zeița Sarmis) și a Planetei Pământ (Mama Gaya Vultureanca; 
cea care „zboară” prin timp și prin cosmos-spațiu). Este semnul „Restartării” vieții prin 
Apocalips (oprirea timpului, căderea întunericului, Rezidirea Lumii prin transformări 
planetare (ridicare munți, scufundare continente, etc.), iar apoi revenirea la normal: 
apariția „Ziurelului de Ziuă” și Începutul Noului Timp. Oamenii care vor trece de 
această încercare vor deveni zei (vor trăi sute de ani, precum spune Biblia; în aceasta 
constă Nemurirea de care se vorbește în religie sau mitologii). Jur împrejur apare un 
șirag de ove (jumătate de ou), ca ouă eclozate ale Noii Lumi ce va veni. 

Cele două falete din argint aurit ale Tezaurului Geto-Dac de la Surcea (jud. Covasna) 
 
 
Tezaurul geto-dac de la Surcea (jud. Covasna). Datat secolul I î.Hr. 
 
 
